18. ΝΟΜΟΣ υπ' αριθ. 1345 της 15 Μαρτ./4 Απρ. 1944 Περί συμπληρώσεως του Νόμ. 228/1943 ως και των Νόμ. 5420 και 5940. Άρθρ.1.-1.Το εν άρθρ. 1 του Νόμ. 228/1943 καθοριζόμενον υπέρ του Ελληνικού Δημοσίου και εις βάρος των δανειακώς ενισχυομένων παρά τούτου επιχειρήσεων ηλεκτρικής ενεργείας επιτόκιον, ορίζεται εις πέντε επί τοις εκατόν ετησίως, δια το από της χορηγήσεως των δανειακών ενισχύσεων χρονικόν διάστημα μέχρι 31 Ιαν. 1944. Από δε της 1 Φεβρουαρίου 1944 ορίζεται εις επτά τοις εκατόν ετησίως. Αυξομείωσις του εν λόγω επιτοκίου επιτρέπεται μονομερώς εις τον Υπουργόν των Οικονομικών δι' αποφάσεώς του εκδιδομένης κατ' ελευθέραν κρίσιν αυτού. 2.Εις τας διατάξεις της προηγουμένης  παραγράφου υπάγονται και τα προς επιχειρήσεις φωταερίου   χορηγηθέντα   και   χορηγούμενα   δάΣελ. 119 Ηλεκτρικές Εγκαταστάσεις 13.Δ.γ.17-18 νεια είτε αύται λειτουργούσιν υπό μορφήν ιδιωτικών επιχειρήσεων είτε υπό την μορφήν δημοτικών εκμεταλλεύσεων ή άλλως πως. 3.(Αναφέρεται εις μη ισχυούσας διατάξεις της παρ. 2 άρθρ. 1 Νόμ. 228/1943). Άρθρ.2.-(Προσωρινής ισχύος). Άρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 